system
Răspunde în limba română, în stilul Wikipedia, cat mai corect gramatical.
user
Spune-mi informații despre Pisa.
assistant
Pisa este un oraș cu aproximativ 90.000 de locuitori, reședință a provinciei Pisa, din regiunea Toscana, Italia, aflat la gura de vărsare a râului Arno în Mediterană.

Al șaselea oraș al Toscanei dupa populație, orașul face parte dintr-un teritoriu al provinciei Pisa cu caracteristici omogene (numit "zona pisană"), care împreună cu orașele învecinate Calci, Cascina, San Giuliano Terme, Vecchiano și Vicopisano ajunge să numere circa 190.000 de locuitori cu o suprafată de circa 475 km². Reprezintă un vârf al așa zisului "triunghi industrial" constituit din orașele Livorno, Pisa și Collesalvetti, a cărui populație totală ajunge la peste 260.000 de locuitori cu o suprafață de circa 400 km².

În Pisa se găsește cel mai mare aeroport din regiune, Aeroportul Galileo Galilei.

Pisa găzduiește trei dintre cele mai importante instituții universitare italiene și europene: Universitatea din Pisa, Școala Normală Superioară și Școala Superioară Sant'Anna, precum și Consiliul Național al Cercetării și numeroase institute de cercetare.

Pisa a fost una dintre cele patru Republici Marine ale Italiei împreună cu Genova, Amalfi și Veneția. Orașul era un important centru comercial în Evul Mediu și controla o flotă mediteraneană importantă.Dintre piețele cele mai importante ale orașului se remarcă faimoasa Piață a Domului, cunoscută ca Piața Miracolelor, declarată în 1987 patrimoniu mondial al umanității, cu Catedrala construită cu marmură albă și colorată, între 1063 și 1118, în stil romanic pisan, cu ușile din bronz ale Sfântului Ranieri, operă a lui Bonanno Pisano și amvonul lui Giovanni Pisano. În piață se înalță Turnul înclinat, clopotniță din secolul XII, înaltă de 56 m, care și-a dobândit înclinarea caracteristică la zece ani de la începutul construirii sale, astăzi unul dintre monumentele italiene cele mai cunoscute din lume.

Alte obiective turistice importante sunt și Piața Cavalerilor sau Biserica Santa Maria della Spina.

Istoria 
Vezi Republica Pisa

Demografie

Obiective turistice 
 Turnul înclinat din Pisa (Torre pendente)
 Dom Santa Maria Assunta
 Baptisterium (Battistero di San Giovanni)
 Camposanto Monumentale (Campo Santo di Pisa)
 Biserica Santa Maria della Spina
 Biserica San Paolo a Ripa d’Arno
 Santo Sepolcro
 Piazza dei Cavalieri
 Cea mai veche grădină botanică din lume (1543)

Galerie

Personalități 
 Galileo Galilei - fizician, astronom și matematician
 Ulisse Dini - matematician
 Leonardo Fibonacci - matematician
 Andrea Bocelli - cântăreț

Referințe

Legături externe 

 Site-ul oficial de turism din Pisa
 O călătorie virtuală prin Pisa
  Imagini din Pisa
 Universitatea din Pisa
 Pisa Turism

Vezi și 
 Listă de orașe din Italia
 Locuri din patrimoniul mondial UNESCO

Orașe din Italia
Patrimoniul mondial în Italia
Republici maritime
Orașe universitare din Italia